CELEX: 62020CN0098
Language: el
Date: 2020-02-26 00:00:00
Title: Υπόθεση C-98/20: Αίτηση προδικαστικής αποφάσεως την οποία υπέβαλε το Obvodní soud pro Prahu 8 (Τσεχική Δημοκρατία) στις 26 Φεβρουαρίου 2020 — mBank S.A. κατά PA

27.4.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 137/40
            
         
      Αίτηση προδικαστικής αποφάσεως την οποία υπέβαλε το Obvodní soud pro Prahu 8 (Τσεχική Δημοκρατία) στις 26 Φεβρουαρίου 2020 — mBank S.A. κατά PA
      (Υπόθεση C-98/20)
      (2020/C 137/56)
      Γλώσσα διαδικασίας: η τσεχική
      
         Αιτούν δικαστήριο
      
      Obvodní soud pro Prahu 8
      
         Διάδικοι στην υπόθεση της κύριας δίκης
      
      
         Ενάγουσα: mBank S.A.
      
         Εναγόμενη: PA
      
         Προδικαστικά ερωτήματα
      
      
                  1)
               
               
                  Νοείται ως «κατοικία του καταναλωτή» κατά το άρθρο 17, παράγραφος 1, στοιχείο γ', του κανονισμού (ΕΕ) 1215/2012 (1) του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (αναδιατύπωση), όπως ισχύει από την 10η Ιανουαρίου 2015, η κατοικία του καταναλωτή κατά την ημερομηνία άσκησης της αγωγής ή κατά την ημερομηνία γένεσης της συμβατικής ενοχής μεταξύ του καταναλωτή και του αντισυμβαλλομένου του (όπως, για παράδειγμα, κατά την ημερομηνία σύναψης της σύμβασης), δηλαδή πρόκειται για σύμβαση καταναλωτή, κατά την έννοια του άρθρου 17, παράγραφος 1, στοιχείο γ', του ως άνω κανονισμού, ακόμη και στην περίπτωση που ο καταναλωτής έχει, κατά την ημερομηνία άσκησης της αγωγής, την κατοικία του στο έδαφος άλλου κράτους μέλους από εκείνο στο οποίο ο αντισυμβαλλόμενός του ασκεί τις εμπορικές ή επαγγελματικές δραστηριότητές του;
               
            
                  2)
               
               
                  Δύναται καταναλωτής ο οποίος έχει κατοικία σε άλλο κράτος μέλος, κατά την έννοια του άρθρου 7 του κανονισμού (ΕΕ) 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (αναδιατύπωση), όπως ισχύει από την 10η Ιανουαρίου 2015, να εναχθεί ενώπιον δικαστηρίου του τόπου όπου εκπληρώθηκε ή όφειλε να εκπληρωθεί η παροχή (ανεξάρτητα από το άρθρο 18, παράγραφος 2 και το άρθρο 26, παράγραφος 2, του ίδιου κανονισμού), διότι ο αντισυμβαλλόμενος του καταναλωτή δεν ασκεί εμπορικές ή επαγγελματικές δραστηριότητές στο κράτος όπου ο καταναλωτής έχει την κατοικία του κατά την ημερομηνία άσκησης της αγωγής;
               
            
         (1)  EE 2012, L 351, σ. 1.